Publication: Magyar Közlöny
Issue: MK-2010-30 (Year: 2010, Number: 30)
Era: contemporary
Section: 1952. évi III. törvény I–XIV. fejezetének, valamint a XVIII. fejezetének rendelkezéseit a polgári nemperes eljárás
Paragraph Index: 1613

(1) Ha a korlátozottan cselekvõképes személy gondnokát önálló eljárásra jogosítja fel a bíróság, a határozatban rendelkezni kell arról, hogy a feljogosítás a korlátozás alá tartozó mely ügycsoportokra, vagy az ügycsoporton belül mely ügyekre és mely idõtartamra vonatkozik. A feljogosítás legfeljebb 3 éves idõtartamra adható meg. Ha a gondnokoltnak ingatlana van, vagy ingatlanon haszonélvezeti joga áll fenn, továbbá, ha ingatlanra a gondnokoltat érintõ egyéb jog vagy tény van bejegyezve, feljegyezve, és a feljogosítás az ingatlannal való rendelkezésre is vonatkozik, az elsõ fokú bíróság hivatalból megkeresi az ingatlanügyi hatóságot a feljogosítás tényének az ingatlan-nyilvántartásba való feljegyzése iránt.

Source: https://magyarkozlony.hu/hivatalos-lapok/aef3b867a5983376ae72dae5041ff95ee7775d3c/dokumentumok/cabe011a2c95c46411277120cb134590b6d62a44/letoltes